Hapsomelitae

Hapsomelitae er en utdødd gruppe av små biller som nå blir regnet til familien kortvinger (Staphylinidae). Disse billene levde i kritt-tiden.

Utseende 
Små (ca. 1,5-2 millimeter), slanke, mørkbrunlige perlebiller. Antennene er forholdsvis lange og tynne.

Levevis 
Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall. Billene er ganske vanlige på litt fuktige steder, som i løvstrø, under steiner og i råtten, død ved. En god del arter lever i maur- eller termitt-tuer.

Fossile arter 
På grunn av sin beskjedne kroppsstørrelse blir disse billene lett bevart i rav. Denne gruppen er bare kjent fra rav fra Myanmar (burmitt), dette stammer fra kritt-tiden og er omtrent 99 millioner år gammelt.

Systematisk inndeling  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger, Staphylinidae Latreille, 1802
 Underfamilien perlebiller, Scydmaeninae Leach, 1815
 Gruppe †Hapsomelitae Poinar & Brown, 2004  
 Slekten †Ektatotricha Chatzimanolis, Engel & Newton, 2010  - én art, rav fra Myanmar
 Ekatotricha paradoxa Chatzimanolis, Engel & Newton, 2010
 Slekten †Electroatopos  Chatzimanolis, Engel & Newton, 2010 - én art, rav fra Myanmar
 Electroatopos castaneus Chatzimanolis, Engel & Newton, 2010
 Slekten †Hapsomela Poinar & Brown, 2004 - tre arter, rav fra Myanmar
 Hapsomela burmitis Poinar & Brown, 2004
 Hapsomela minor Yin, 2020 
 Hapsomela tibialis Yin, 2020

Referanser

Eksterne lenker 
 

Perlebiller
Kortvinger
Biller formelt beskrevet i 2004
Fossile insekter
Dyr formelt beskrevet av George Orlo Poinar
Dyr formelt beskrevet av Alex E. Brown